Na temelju članka 35. Zakona o lokalnoj i područnoj (regionalnoj) samoupravi (Narodne novine, br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 69. stavka 4. Zakona o šumama (Narodne novine, br. 68/18, 115/18, 98/19, 32/20, 145/20), članka 26. Statuta Općine Kloštar Ivanić (Glasnik Zagrebačke županije br. 13/21), Općinsko vijeće Općine Kloštar Ivanić na 10. sjednici održanoj dana 19.10.2022. godine donijelo je

**I. IZMJENE I DOPUNE**

**PROGRAMA**

**utroška sredstava šumskog doprinosa za 2022. godinu**

Članak 1.

I. Izmjenama i dopunama mijenja se Program utroška sredstava šumskog doprinosa za 2022. godinu donesen na 5. sjednici Općinskog vijeća Općine Kloštar Ivanić dana 07.12.2021. godine (Glasnik Zagrebačke županije broj 61/21).

Članak 2.

Šumski doprinos plaćaju pravne i fizičke osobe, osim malih šumoposjednika, koje obavljaju prodaju proizvoda iskorištavanja šuma (drvni sortimenti), jedinicama lokalne samouprave u visini od 5% u odnosu na prodajnu cijenu proizvoda na panju.

Članak 3.

Prihod od šumskog doprinosa za 2022. godinu planiran je u iznosu od 300.000,00 kuna, a utrošit će se u svrhu održavanja komunalne infrastrukture, a prema Programu održavanja komunalne infrastrukture na području Općine Klošar Ivanić u 2022. godini, a u skladu s namjenom utvrđenom člankom 69. stavkom 3. Zakona o šumama.

Ukoliko planirana sredstva ne budu ostvarena u navedenom iznosu, naknadnim će se izmjenama i dopunama odgovarajuće uskladiti sadržaj ovog Programa.

Članak 4.

I. Izmjene i dopune Programa utroška sredstva šumskog doprinosa za 2022. godinu stupaju na snagu danom donošenja, a objavit će se u Glasniku Zagrebačke županije.

KLASA: 400-01/21-01/08

URBROJ: 238-14-01-22-4

Kloštar Ivanić, 19.10.2022.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

Predsjednik Općinskog vijeća:

Miljenko Majdek