Na temelju članka 72. stavka 1. Zakona o komunalnom gospodarstvu („Narodne novine“ broj 68/18, 110/18 i 32/20), članka 26. Statuta Općine Kloštar Ivanić (Glasnik Zagrebačke županije br. 13/21), Općinsko vijeće Općine Kloštar Ivanić na 10. sjednici dana 19.10.2022. godine donijelo je

**I. IZMJENE I DOPUNE**

**PROGRAMA**

**ODRŽAVANJA KOMUNALNE INFRASTRUKTURE**

**NA PODRUČJU OPĆINE KLOŠTAR IVANIĆ U 2022. GODINI**

Članak 1.

I. Izmjenama i dopunama mijenja se Program održavanja komunalne infrastrukture na području Općine Kloštar Ivanić u 2022. godini. donesen je na 5. sjednici Općinskog vijeća Općine Kloštar Ivanić dana 07.12.2021. godine („Glasnik Zagrebačke Županije“ broj 61/21).

Ovim Programom održavanja komunalne infrastrukture (u daljnjem tekstu: Program) određuje se:

* opis i opseg poslova održavanja komunalne infrastrukture s procjenom troškova, po djelatnostima
* iskaz financijskih sredstava potrebnih za ostvarivanje Programa, s naznakom izvora financiranja.

Komunalne djelatnosti kojima se osigurava održavanje komunalne infrastrukture su:

1. održavanje nerazvrstanih cesta
2. održavanje javnih površina na kojima nije dopušten promet motornim vozilima
3. održavanje građevina javne odvodnje oborinskih voda
4. održavanje javnih zelenih površina
5. održavanje građevina, uređaja i predmeta javne namjene (nadstrešnice, zdenci, spomenici)
6. održavanje groblja
7. održavanje javne rasvjete
8. dezinfekcija, dezinsekcija, deratizacija
9. veterinarsko - higijeničarski poslovi
10. prigodno ukrašavanje naselja
11. sanacija divljih odlagališta
12. postava ploča s imenima ulica, oznakama naselja i sl.

Vrsta, opseg i rokovi izvođenja radova održavanja komunalne infrastrukture vrše se sukladno pravilima struke i standardima održavanja kojima su određeni normativi utroška materijala, radni sati vozila, strojeve i radne snage za radove održavanja, a čijom primjenom u punom standardu se osigurava trajno čuvanje građevinske, prometne, gospodarske i socijalne vrijednosti komunalne infrastrukture.

Članak 2.

Sadržaj Programa prikazan je u tablici:

**1.Održavanje nerazvrstanih cesta**

Skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta. Na području općine Kloštar Ivanić Programom održavanja je obuhvaćeno 67,42 km nerazvrstanih cesta.

UKUPNO 2.201.000,00 kn

|  |  |  |  |
| --- | --- | --- | --- |
| Objekt ili uređaj | Izvor financiranja | | Plan za 2022. godinu |
| Redovno održavanje cesta što uključuje redovito održavanje prometnih površina, bankina, cestovnog jarka, čišćenje sipine, ugradnja kamena i kamenog materijala s vezivnim elementima od bitumenske emulzije, infrared sanacija pukotina asfaltnih površina | Šumski doprinos  Korištenje javne površine  Zakup općinskog zemljišta  Zakup poslovnih prostora  Pravo služnosti HT  Rudna renta | 300.000,00 kn  50.000,00 kn  50.000,00 kn  80.000,00 kn  155.000,00 kn  615.000,00 kn | 1.250.000,00 kn |
| Redovito održavanje prometne signalizacije i opreme | Komunalna naknada | 100.000,00 kn | 100.000,00 kn |
| Zimska služba | Komunalna naknada  Rudna renta  Višak | 109.250,00 kn  109.250,00 kn  31.500,00 kn | 250.000,00 kn |
| Izvanredno održavanje nerazvrstanih cesta | Sredstva fiskalnog izravnanja  Rudna renta  Prihodi od poreza | 200.000,00 kn  110.000,00 kn  290.000,00 kn | 600.000,00 kn |
| Saniranje klizišta u VI. Vinogradskom odvojku | Prihodi od poreza | 1.000,00 kn | 1.000,00 kn |

**2.Održavanje javnih površina na kojima nije dopušten promet motornim vozilima**

Održavanje i popravci pješačkih i biciklističkih staza i trgova kojima se osigurava njihova funkcionalna ispravnost.

UKUPNO 1.775.000,00 kn

|  |  |  |  |
| --- | --- | --- | --- |
| Objekt ili uređaj | Izvor financiranja | | Plan za 2022. godinu |
| Radovi na popravcima pješačkih i biciklističkih staza na području Općine Kloštar Ivanić | Komunalna naknada  Rudna renta  Potpora Ministarstva graditeljstva  Potpora Zgb. županije | 672.694,90 kn  452.305,10 kn  350.000,00 kn  250.000,00 kn | 1.725.000,00 kn |
| Nadzor nad popravcima pješačkih i biciklističkih staza na području Općine Kloštar Ivanić | Rudna renta | 50.000,00 kn | 50.000,00 kn |

**3.Održavanje građevina javne odvodnje oborinskih voda**

Osiguranje prihvata, odvodnje i ispuštanja oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda.

UKUPNO 500.000,00 kn

|  |  |  |  |
| --- | --- | --- | --- |
| Objekt ili uređaj | Izvor financiranja | | Plan za 2022. godinu |
| Odvodnja atmosferskih voda | Rudna renta  Višak | 476.250,00 kn  23.750,00 kn | 500.000,00 kn |

**4.Održavanje javnih zelenih površina**

Košnja, orezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima i drugi poslovi potrebni za održavanje zelenih površina.

UKUPNO 200.000,00 kn

|  |  |  |  |
| --- | --- | --- | --- |
| Objekt ili uređaj | Izvor financiranja | | Plan za 2022. godinu |
| Održavanje javnih zelenih površina | Rudna renta | 200.000,00 kn | 200.000,00 kn |

**5. Održavanje građevina, uređaja i predmeta javne namjene**

Održavanje, popravci i čišćenje tih građevina, uređaja i predmeta.

UKUPNO 50.000,00 kn

|  |  |  |  |
| --- | --- | --- | --- |
| Objekt ili uređaj | Izvor financiranja | | Plan za 2022. godinu |
| Održavanje nadstrešnica, zdenaca, spomenika | Rudna renta | 50.000,00 kn | 50.000,00 kn |

**6. Održavanje groblja**

Održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja.

UKUPNO  235.000,00 kn

|  |  |  |  |
| --- | --- | --- | --- |
| Objekt ili uređaj | Izvor financiranja | | Plan za 2022. godinu |
| Tekuće održavanje | Rudna renta  Višak | 55.250,00 kn  4.750,00 kn | 60.000,00 kn |
| Održavanje groblja po ugovoru | Komunalna naknada | 175.000,00 kn | 175.000,00 kn |

**7.Održavanje javne rasvjete**

Upravljanje i održavanje instalacija javne rasvjete uključujući podmirivanje troškova električne energije.

UKUPNO 470.000,00 kn

|  |  |  |  |
| --- | --- | --- | --- |
| Objekt ili uređaj | Izvor financiranja | | Plan za 2022. godinu |
| Održavanje rasvjetnih tijela | Višak | 40.000,00 kn | 40.000,00 kn |
| Električna energija | Rudna renta  Višak | 394.802,69 kn  35.197,31 kn | 430.000,00 kn |

**8. Dezinfekcija, dezinsekcija, deratizacija**

Provođenje obvezne preventivne dezinfekcije, dezinsekcije i deratizacije radi sustavnog suzbijanja insekata i glodavaca.

UKUPNO 105.000,00 kn

|  |  |  |  |
| --- | --- | --- | --- |
| Objekt ili uređaj | Izvor financiranja | | Plan za 2022. godinu |
| Dezinfekcija, dezinsekcija, deratizacija | Prihodi od zakupa poslovnih prostora  Rudna renta | 21.000,00 kn  84.000,00 kn | 105.000,00 kn |

**9. Veterinarsko - higijeničarski poslovi**

Hvatanje i zbrinjavanje pasa i mačaka bez nadzora te uklanjanje uginulih pasa i mačaka i drugih životinja s javnih površina.

UKUPNO 150.000,00 kn

|  |  |  |  |
| --- | --- | --- | --- |
| Objekt ili uređaj | Izvor financiranja | | Plan za 2022. godinu |
| Veterinarsko - higijeničarski poslovi  (izlov pasa i sl.) | Kredit  Rudna renta  Višak | 111.387,50 kn  26.175,00 kn  12.437,50 kn | 150.000,00 kn |

**10. Prigodno ukrašavanje naselja**

Prigodno ukrašavanje i osvjetljavanje naselja za državne, božićno-novogodišnje praznike i druge manifestacije.

UKUPNO 24.500,00 kn

|  |  |  |  |
| --- | --- | --- | --- |
| Objekt ili uređaj | Izvor financiranja | | Plan za 2022. godinu |
| Prigodno ukrašavanje naselja | Prihodi od poreza | 24.500,00 kn | 24.500,00 kn |

**11. Sanacija divljih odlagališta**

Prikupljanje komunalnog otpada sa divljih odlagališta te njegov odvoz i odlaganje na odlagališta komunalnog otpada kao i saniranje i zatvaranje divljeg odlagališta.

UKUPNO 50.000,00 kn

|  |  |  |  |
| --- | --- | --- | --- |
| Objekt ili uređaj | Izvor financiranja | | Plan za 2022. godinu |
| Zbrinjavanje otpada s divljih deponija | Potpora od Fonda za zaštitu okoliša | 50.000,00 kn | 50.000,00 kn |

**12. Postava ploča s imenima ulica, oznakama naselja i sl.**

Dobava i postava ploča s imenima ulica i trgova te dobava i postava mjestopisnih oznaka.

UKUPNO 20.000,00 kn

|  |  |  |  |
| --- | --- | --- | --- |
| Objekt ili uređaj | Izvor financiranja | | Plan za 2022. godinu |
| Postava ploča s imenima ulica, oznakama naselja i sl. | Prihodi od poreza | 20.000,00 kn | 20.000,00 kn |

**PROGRAM ODRŽAVANJA KOMUNALNE INFRASTRUKTURE**

**SVEUKUPNO** 5.780.500,00 kn

Članak 3.

U skladu sa sadržajem Programa prikazanim u članku 2. troškovi Programa održavanja komunalne infrastrukture za 2022. godinu raspoređuju se na slijedeće izvore financiranja:

|  |  |  |
| --- | --- | --- |
| Izvor | Naziv izvora prihoda | Plan za 2022. godinu |
| **1** | **Opći prihodi i primici** (prihodi od poreza) | **335.500,00 kn** |
| **4** | **Prihodi za posebne namjene** (komunalna naknada,  komunalni doprinosi, rudna renta, grobna naknada,  korištenje javne površine, prihodi od zakupa nekretnina,  prihodi od zakupa općinskog zemljišta, prihodi od legalizacije nezakonito izgrađenih građevina, prihod od zakupa i korištenja zemljišta u vlasništvu RH i pravo služnosti HT) | **4.335.977,69 kn** |
| **5** | **Pomoći** (kapitalne pomoći iz državnog proračuna i kapitalne pomoći iz proračuna Zagrebačke županije) | **850.000,00 kn** |
| **8** | **Namjenski primici** (primitak od financijske institucije i primitak od prodaje udjela) | **111.387,50 kn** |
| **9** | **Višak** | **147.634,81 kn** |
|  | **UKUPNO:** | **5.780.500,00 kn** |

Članak 4.

Novčana sredstva za 2022. godinu iskazana ovim Programom raspoređuju se za pojedine

stavke u skladu s dinamikom ostvarenja.

Članak 5.

I. Izmjene i dopune Programa održavanja komunalne infrastrukture na području Općine Kloštar Ivanić u 2022. godini stupaju na snagu danom donošenja, a objavit će se u Glasniku Zagrebačke županije.

KLASA: 363-01/21-01/32

UR.BROJ: 238-14-01-22-4

Kloštar Ivanić, 19.10.2022.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

Predsjednik Općinskog vijeća:

Miljenko Majdek